pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไทยเปิดงาน Thailand Pavilion โชว์ศักยภาพ Smart Farming
วันพุธที่ 25 พฤษภาคม 2565
ไทยเปิดงาน Thailand Pavilion  โชว์ศักยภาพ Smart Farming
ไทยเปิดงาน Thailand Pavilion  โชว์ศักยภาพ Smart Farming ทําการเกษตรง่าย สะดวก และลดต้นทุนการผลิตให้กับเกษตรกร
นายสมชวน รัตนมังคลานนท์ รองปลัดกระทรวงเกษตรและสหกรณ์ กล่าวภายหลังเป็นประธานพิธีเปิด Thailand Pavilion ในงาน AGRITECHNICA ASIA & HORTI ASIA 2022 ภายใต้หัวข้อ Smart Farming ซึ่งจัดขึ้นระหว่างวันที่ 25 – 27 พฤษภาคม 2565 ณ ศูนย์ประชุมไบเทค บางนา โดยมี ศาสตราจารย์ ดร. ฟาม วัน เถียน (Pham Van Toan) รองประธานสถาบันวิทยาศาสตร์เวียดนาม กระทรวงเกษตรและพัฒนาชนบทเวียดนาม (Vice President, Vietnam Academy of Agricultural Sciences: VAAS) ดร. แบนท์ คริสเตียนเซน ที่ปรึกษาทูตฝ่ายอาหารและการเกษตรสถานเอกอัครราชทูตสหพันธ์สาธารณรัฐเยอรมนี ประจําประเทศไทย และ ดร. วนิดา กําเนิดเพ็ชร์ ผู้อํานวยการสํานักการเกษตรต่างประเทศ เข้าร่วม ว่า “Smart Farming” หรือ “เกษตรอัจฉริยะ” เป็นการทําการเกษตรรูปแบบใหม่ โดยใช้เทคโนโลยีต่าง ๆ ที่มีความแม่นยําสูง เข้ามาช่วยในการทําการเกษตรให้ง่ายขึ้น สะดวกขึ้น โดยให้ความสําคัญกับความปลอดภัยต่อผู้บริโภคและสิ่งแวดล้อม ซึ่ง Smart Farming เป็นหนึ่งในนโยบายที่สําคัญของกระทรวงเกษตรและสหกรณ์ โดยได้ร่วมกับหน่วยงานภาครัฐ ภาคเอกชนภาคประชาคม และภาคเกษตร จัดทําแผนปฏิบัติการเกษตรอัจฉริยะปี พ.ศ. 2565-2566 เพื่อขับเคลื่อนงานด้านเกษตรอัจฉริยะ ที่มุ่งหวังการยกระดับคุณภาพชีวิตของเกษตรกร มุ่งสู่เกษตร 4.0 มีเป้าหมายที่มุ่งเน้นให้เกิดการทําเกษตรแบบทําน้อยได้มาก เพื่อเพิ่มการผลิตและการแข่งขันในตลาดโลก นําไปสู่ความมั่นคงทางอาหาร และการพัฒนาการเกษตรอย่างยั่งยืน
นายสมชวน กล่าวว่า นับเป็นครั้งแรกที่การจัดงาน AGRITECHNICA ASIA & HORTI ASIA 2022 ได้จัดให้มีโซนสําหรับการนําเสนอการทํา Smart Farming ของประเทศไทย จากหน่วยงานในสังกัดกระทรวงเกษตรและสหกรณ์ ได้แก่ สํานักการเกษตรต่างประเทศ สํานักงานปลัดกระทรวงเกษตรและสหกรณ์ กรมการข้าว กรมชลประทาน กรมปศุสัตว์ กรมส่งเสริมการเกษตร กรมพัฒนาที่ดิน และกรมวิชาการเกษตร และหน่วยงานภายนอก รวมทั้งภาคเอกชน ซึ่งได้ร่วมกันนําเสนอนวัตกรรม การนําเทคโนโลยีและดิจิทัลมาใช้ในการช่วยการทําการเกษตร เช่น การจัดการดิน การเพิ่มประสิทธิภาพข้าวด้วยเทคโนโลยีเกษตรอัจฉริยะ การทํานาเปียกสลับแห้ง การปลูกผักใน Plant Factory การควบคุมโรงเรือนอัจฉริยะ และการทํางานของเครื่องจักกลเกษตรที่ใช้ในการปลูกหญ้าแพงโกลา ตลอดจนการสาธิตโดรนเพื่อการเกษตร และ ยังมีเวทีสําหรับการแลกเปลี่ยนความรู้และประสบการณ์ในหัวข้อต่างๆ ที่นักวิชาการทั้งภาครัฐ และภาคเอกชนมาร่วมคุยแลกเปลี่ยนกันในเวทีตลอดระยะเวลา 3 วันนี้
โดยกิจกรรมวันนี้ Thailand Pavilion ได้เชิญ ดร. วนิดา กําเนิดเพ็ชร์ ร่วมกับ ศาสตราจารย์ ดร. ฟาม วัน เถียน และ ดร. แบนท์ คริสเตียนเซน บรรยายและร่วมแลกเปลี่ยนแนวคิดร่วมกันเกี่ยวกับแนวทางและนโยบายของประเทศไทย เวียดนาม และเยอรมนี เพื่อนําไปสู่การบรรลุเป้าหมายการเกษตรที่ยั่งยืน และมีประสิทธิภาพมากขึ้น
รัฐบาลไทย-ข่าวทำเนียบรัฐบาล-นายกฯ ห่วงประชาชนได้รับผลกระทบพายุฤดูร้อน กำชับเตรียมพร้อมรับมือ สั่งเร่งช่วยเหลือฟื้นฟูหลังน้ำท่วมภาคใต้คลี่คลาย
วันจันทร์ที่ 7 มีนาคม 2565
นายกฯ ห่วงประชาชนได้รับผลกระทบพายุฤดูร้อน กําชับเตรียมพร้อมรับมือ สั่งเร่งช่วยเหลือฟื้นฟูหลังน้ําท่วมภาคใต้คลี่คลาย
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยประชาชนภาคตะวันออกเฉียงเหนือตอนล่าง ภาคกลาง และภาคตะวันออก ที่อาจจะได้รับผลกระทบจากพายุฤดูร้อนในระยะนี้ ขอให้ประชาชนระวังอันตรายจากพายุฝนฟ้าคะนองและลมกระโชกแรงที่จะเกิดขึ้น หลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง สําหรับเกษตรกรควรเตรียมป้องกันและระวังความเสียหายที่จะเกิดต่อผลผลิตทางการเกษตร
.
พร้อมกําชับให้หน่วยงานที่เกี่ยวข้องเตรียมการรับสถานการณ์ที่อาจเกิดขึ้นอย่างเป็นระบบ ให้ความช่วยเหลือประชาชนได้อย่างทันท่วงที โดยเฉพาะการแจ้งเตือนภัยให้ประชาชนทราบทันต่อเหตุการณ์ และขอให้ประชาชนติดตามการแจ้งการเปลี่ยนแปลงสภาพอากาศจากส่วนราชการอย่างใกล้ชิด
.
ขณะที่สถานการณ์น้ําท่วมในจังหวัดนราธิวาส เริ่มคลี่คลายเข้าสู่สภาวะปกติแล้ว โดยได้สั่งการให้จังหวัด เจ้าหน้าที่ท้องถิ่น เร่งเข้าสํารวจความเสียหาย ซ่อมแซมบ้านเรือน ช่วยเหลือผู้ประสบภัยน้ําท่วม รวมทั้งทําความสะอาดสถานที่สาธารณะต่าง ๆ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติอุดหนุนค่าอุปกรณ์นักเรียนสายอาชีวศึกษา
วันพฤหัสบดีที่ 2 กันยายน 2564
อนุมัติอุดหนุนค่าอุปกรณ์นักเรียนสายอาชีวศึกษา
วันพฤหัสบดีที่ 2 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติเงินอุดหนุนค่าอุปกรณ์การเรียนของนักเรียนสายอาชีพและอาชีวศึกษาในระดับ ปวช. โดยวิชาอุตสาหกรรมอุดหนุน 2,000 บาท/คน/ปี เทคโนโลยีสารสนเทศและการสื่อสาร 1,800 บาท/คน/ปี เกษตรกรรม 1,600 บาท/คน/ปี คหกรรม ประมง อุตสาหกรรมสิ่งทอ และอุตสากรรมท่องเที่ยว 1,200 บาท/คน/ปี พาณิชยกรรม ศิลปกรรม และอุตสาหกรรมบันเทิงและดนตรี 1,000 บาท/คน/ปี เริ่มตั้งแต่ปีการศึกษา 2564 เป็นต้นไป เพื่อช่วยแบ่งเบาภาระค่าใช้จ่ายให้แก่ผู้ปกครองและส่งเสริมให้นักเรียนได้พัฒนาทักษะฝีมือและฝึกประสบการณ์อาชีพได้อย่างเต็มที่ตลอดหลักสูตร ตลอดจนสร้างแรงจูงใจให้นักเรียนเข้ามาเรียนต่อสายอาชีวศึกษาให้มากขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.อนุชา ร่วมพิธีเจริญพระพุทธมนต์นวัคคหายุสมธัมม์ ถวายในหลวง ร.10 ในโอกาสวันเฉลิมพระชนมพรรษา ชวนประชาชนร่วมทำความดี น้อมสำนึกในพระมหากรุณาธิคุณ
วันพุธที่ 27 กรกฎาคม 2565
รมต.อนุชา ร่วมพิธีเจริญพระพุทธมนต์นวัคคหายุสมธัมม์ ถวายในหลวง ร.10 ในโอกาสวันเฉลิมพระชนมพรรษา ชวนประชาชนร่วมทําความดี น้อมสํานึกในพระมหากรุณาธิคุณ
รมต.อนุชา ร่วมพิธีเจริญพระพุทธมนต์นวัคคหายุสมธัมม์ ถวายในหลวง ร.10 ในโอกาสวันเฉลิมพระชนมพรรษา ชวนประชาชนร่วมทําความดี น้อมสํานึกในพระมหากรุณาธิคุณ
วานนี้ ( 26 กรกฎาคม 2565) เวลา 17.00 น. ณ พระอุโบสถ วัดสระเกศ ราชวรวิหาร เจ้าประคุณ สมเด็จพระมหารัชมงคลมุนี เจ้าคณะใหญ่หนกลาง กรรมการมหาเถรสมาคม ประธานฝ่ายสงฆ์ พร้อมด้วยคณะสงฆ์หนกลาง นายอนุชา นาคาศัย รัฐมนตรีประจําสํานักนายกรัฐมนตรี ประธานฝ่ายฆราวาส นําคณะประกอบด้วย นายสิปป์บวร แก้วงาม ผู้อํานวยการสํานักงานพระพุทธศาสนาแห่งชาติ นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี และประชาชนทุกภาคส่วน ร่วมพิธีเจริญพระพุทธมนต์นวัคคหายุสมธัมม์ ถวายพระพรชัยมงคล แด่พระบาทสมเด็จพระปรเมนทรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา 70 พรรษา 28 กรกฎาคม 2565
นวัคคหายุสมธัมม์ (อ่านว่า นะ-วัก-คะ-หา-ยุ-สะ-มะ-ทํา) แปลว่า ธรรมที่เสมอด้วยอายุแห่งการกําหนดด้วยองค์เก้าหรือธรรมเป็นเครื่องเสมออายุด้วยนพเคราะห์ เป็นพระนิพนธ์ของเจ้าพระคุณสมเด็จพระอริยวงศาคตญาณ (สา ปุสฺสเทว) สมเด็จพระสังฆราช ที่รวบรวมพระธรรมต่าง ๆ ในหลายพระสูตร อันมีข้อธรรมเท่าจํานวนเกณฑ์กําลังเทวดานพเคราะห์ตามหลักโหราศาสตร์ไทย ใช้เจริญพระพุทธมนต์ในการพระราชพิธีเฉลิมพระชนมพรรษา
มุ่งให้นําธรรมะอันเป็นเนื้อหาในบทสวดมนต์เป็นข้อประพฤติปฏิบัติเพื่อกําจัดเคราะห์และเสริมมงคล ด้วยการประพฤติปฏิบัติ
รัฐมนตรีประจําสํานักนายกรัฐมนตรี กล่าวว่า เนื่องในวันเฉลิมพระชนมพรรษาพระบาทสมเด็จพระปรเมนทรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว ทรงเจริญพระชนมายุ 70 พรรษา ในวันที่ 28 กรกฎาคม 2565 ซึ่งเป็นวันสําคัญที่ปวงชนชาวไทยได้มีโอกาสร่วมแสดงความจงรักภักดีและน้อมสํานึกในพระมหากรุณาธิคุณของพระองค์ ในนามของพุทธศาสนิกชน การได้มีโอกาสเข้าร่วมพิธีเจริญพระพุทธมต์นวัคคหายุสมธัมม์ ถือเป็นส่วนหนึ่งในการร่วมถวายพระพรชัยมงคล ให้พระองค์ท่านทรงเจริญด้วยจตุรพิธพรชัย พระพลานามัยแข็งแรงสมบูรณ์ ทรงพระเกษมสําราญ มีพระชนมายุยิ่งยืนนาน ทรงสถิตเป็นมิ่งขวัญแก่พสกนิกรชาวไทยสืบไป โอกาสนี้ จึงขอเชิญชวนประชาชนชาวไทย ร่วมน้อมสํานึกในพระมหากรุณาธิคุณของพระองค์ท่าน โดยร่วมทําความดีและปฏิบัติตามหลักคําสอนของศาสนาที่ตนนับถือ นอกจากเป็นการถวายเป็นพระราชกุศลแด่พระองค์ท่านแล้ว ยังเป็นแบบอย่างที่ดีแด่ชนรุ่นหลัง ให้มีความกตัญญูและเคารพรักสถาบันหลักของชาติ คือ ชาติ ศาสนา และพระมหากษัตริย์ ที่เป็นศูนย์รวมจิตใจของคนไทยมาช้านาน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่ง ยุติธรรมจังหวัดสมุทรปราการ ช่วยเหลือครอบครัวสาววัย 23 ปี ถูกคนร้ายแทงเสียชีวิตคาคอนโด
วันพุธที่ 29 ธันวาคม 2564
รัฐมนตรีว่าการกระทรวงยุติธรรม สั่ง ยุติธรรมจังหวัดสมุทรปราการ ช่วยเหลือครอบครัวสาววัย 23 ปี ถูกคนร้ายแทงเสียชีวิตคาคอนโด
รัฐมนตรีว่าการกระทรวงยุติธรรม สั่ง ยุติธรรมจังหวัดสมุทรปราการ ช่วยเหลือครอบครัวสาววัย 23 ปี ถูกคนร้ายแทงเสียชีวิตคาคอนโด วอนอนุกรรมการทุกจังหวัดเร่งพิจารณาจ่ายเงินเยียวยาช่วยประชาชน ยันไม่ได้นิ่งนอนใจสร้างมาตรการความปลอดภัยให้กับสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี สาววัย 23 ปี ถูกคนร้ายบุกแทงด้วยอาวุธมีดภายในห้องพัก ก่อนวิ่งหนีออกมาเสียชีวิตอยู่ที่หน้าลิฟต์ ภายในคอนโดแห่งหนึ่ง ใน อ.บางพลี จ.สมุทรปราการ ว่า สํานักงานยุติธรรมจังหวัดสมุทรปราการขอรายงาน ได้เร่งให้ความช่วยเหลือโดยประสานไปยัง สภ.บางพลี เจ้าของคดี เพื่อสอบถามข้อเท็จจริง โดยคดีอยู่ระหว่างรวบรวมพยานหลักฐานและเรียกพยานที่เกี่ยวข้องมาสอบสวนทั้งหมด หากดําเนินการเรียบร้อยแล้วจะดําเนินการออกแจ้งสิทธิในการยื่นขอรับค่าตอบแทนผู้เสียหายให้กับทายาทผู้เสียหายต่อไป และทางยุติธรรมจังหวัด ได้ประสานไปยังพี่สาวของผู้เสียหาย โดยเจ้าหน้าที่ได้แจ้งสิทธิในการยื่นขอรับค่าตอบแทนผู้เสียหายในคดีอาญา พร้อมกับอธิบายถึงหลักเกณฑ์และแนะนํารายการเอกสารประกอบการยื่น แจ้งสิทธิในการยื่นขอรับความช่วยเหลือเงินจากกองทุนยุติธรรมกรณีค่าใช้จ่ายในการดําเนินคดี และให้คําปรึกษาทางด้านกฎหมายในเบื้องต้น
นายสมศักดิ์ กล่าวว่า จากการวิเคราะห์ของเจ้าหน้าที่เบื้องต้น ผู้เสียหายจะมีสิทธิได้รับเงินช่วยเหลือเยียวยาในฐานะเป็นผู้เสียหายในคดีอาญาตามมาตรา 3 แห่ง พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ดังต่อไปนี้ 1.ค่าตอบแทน ให้จ่ายไม่เกิน 100,000 บาท 2.ค่าจัดการศพ ให้จ่าย 20,000 บาท 3. ค่าขาดอุปการะเลี้ยงดู ให้จ่ายไม่เกิน 40,000 บาท และ 4. ค่าเสียหายอื่น ให้จ่ายไม่เกิน 40,000 บาท รวมแล้วประมาณ 200,000 บาท ทั้งนี้การพิจารณาขึ้นอยู่กับดุลยพินิจของคณะอนุกรรมการ โดยการพิจารณาจ่ายค่าตอบแทน ขึ้นอยู่กับดุลยพินิจในการพิจารณาของคณะอนุกรรมการฯ ประจําจังหวัดซึ่งมีผู้ว่าราชการจังหวัดเป็นประธาน ซึ่งตรงส่วนนี้ตนต้องขอความร่วมมือร่วมใจไปยังคณะอนุกรรมการทุกจังหวัด เร่งพิจารณาจ่ายค่าตอบแทนเพื่อช่วยเหลือชาวบ้านที่เดือดร้อน แม้จะไม่มากแต่ก็ช่วยเยียวยาและแบ่งเบาภาระพวกเขาได้บ้าง ซึ่งเงินในส่วนนี้กระทรวงยุติธรรมมีงบประมาณ 450 ล้านบาทต่อปี เราจึงอยากเร่งให้การช่วยเหลือประชาชน
"ผมต้องขอแสดงความเสียใจกับครอบครัวผู้เสียชีวิต เรื่องความปลอดภัยของคนในสังคมนั้น กระทรวงยุติธรรมไม่ได้นิ่งนอนใจ เราได้เร่งทํามาตรการต่างๆ เพื่อให้ประชาชนปลอดภัยมากขึ้น การกระทําของคนร้ายในคดีนี้มีลักษณะที่เหี้ยมโหด สร้างความหวาดกลัวให้กับสังคม เช่น การร่าง พ.ร.บ.ป้องกันการกระทําผิดซ้ําของผู้กระทําความผิดคดีอุกฉกรรจ์ที่ใช้ความรุนแรง และการจัดกลุ่มนักโทษในคดีร้ายแรงที่เราจะไม่ให้มีการลดโทษหรือลดโทษได้ยาก รวมทั้งการให้อาสาสมัครช่วยสอดส่องดูแล เรากําลังเร่งทําให้สังคมปลอดภัย เพื่อให้ประชาชนอยู่อย่างเป็นสุข ตามนโยบาย ยุติธรรมเชิงรุก สร้างสุขให้ประชาชน" นายสมศักดิ์ กล่าว
รัฐบาลไทย-ข่าวทำเนียบรัฐบาล-รัฐมนตรีสุริยะฯ ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จ. เชียงใหม่
วันพุธที่ 29 มิถุนายน 2565
รัฐมนตรีสุริยะฯ ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จ. เชียงใหม่
รัฐมนตรีสุริยะฯ ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จ. เชียงใหม่
จังหวัดเชียงใหม่ : วันนี้ (29 มิถุนายน 2565) เวลา 11.45 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นเกียรติในพิธีเปิดงาน FTI EXPO 2022 : SHAPING FUTURE INDUSTRIES for STRONGER THAILAND จัดโดย สภาอุตสาหกรรมแห่งประเทศไทย โดยได้รับเกียรติจากพลเอก ประยุทธ์ จันทร์โอชา นายกรัฐมนตรีเป็นประธานในพิธี มีนายธีระยุทธ วาณิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม ผู้บริหารและเจ้าหน้าที่กระทรวงอุตสาหกรรม ร่วมงาน ณ ศูนย์ประชุมและแสดงสินค้านานาชาติฯ เชียงใหม่
.
การจัดงาน FTI EXPO 2022 ชูแนวคิด SHAPING FUTURE INDUSTRIES for STRONGER THAILAND ฉากทัศน์ใหม่อุตสาหกรรมไทยสู่อนาคต เพื่อประเทศไทยที่แข็งแกร่งกว่าเดิม ชี้เทรนด์ธุรกิจโลกช่วยให้ธุรกิจไทยพร้อมรับมือกับการเปลี่ยนแปลงในอนาคต ระหว่างวันที่ 29 มิถุนายน - 3 กรกฎาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่
.
ภายในงานมีไฮไลต์สําคัญที่จะช่วยให้ธุรกิจไทยสามารถเดินตามแนวทาง 3 เรื่องสําคัญคือ Innovation & Technology BCG Model
Innovation & Technology ปัจจุบันนวัตกรรมและเทคโนโลยีถูกนํามาปรับใช้กับทุกภาคส่วนเพื่อสร้างความแตกต่างให้กับธุรกิจและทันต่อการเปลี่ยนแปลงของโลก อาทิ นวัตกรรมอาหารแห่งอนาคต หรือ Plant-based อาหารจากพืชและเห็ด นวัตกรรมที่ช่วยแก้ปัญหาการขาดแคลนอาหารในอนาคต BCG Model การเดินธุรกิจตามแนวยุทธศาสตร์บีซีจีโมเดล เป็นการพัฒนาเศรษฐกิจแบบองค์รวมที่จะพัฒนาเศรษฐกิจ 3 มิติไปพร้อมกัน ได้แก่ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) โดยบีซีจีโมเดลยังถูกวางให้เป็นยุทธศาสตร์การขับเคลื่อนการพัฒนาประเทศไทยระยะเวลา 5 ปี (พ.ศ. 2564-2569) เพื่อให้สอดคล้องไปกับเทรนด์โลก ปีนี้อุตสาหกรรมต่างๆ จึงควรเน้นไปในทิศทางดังกล่าวให้มากขึ้น
.
#กระทรวงอุตสาหกรรม
#FTIEXPO2022
#SHAPINGFUTUREINDUSTRIESforSTRONGERTHAILAND
#PRMOI
รัฐบาลไทย-ข่าวทำเนียบรัฐบาล-โฆษกรัฐบาลรายงานความคืบหน้าการแจ้งเบาะแส ร้องทุกข์ฯ เกี่ยวกับโควิด-19 ผ่าน 5 ช่องทาง 1111 ของรัฐบาล ยุติเรื่องได้แล้วกว่า 2.5 แสนเรื่อง
วันพฤหัสบดีที่ 24 มิถุนายน 2564
โฆษกรัฐบาลรายงานความคืบหน้าการแจ้งเบาะแส ร้องทุกข์ฯ เกี่ยวกับโควิด-19 ผ่าน 5 ช่องทาง 1111 ของรัฐบาล ยุติเรื่องได้แล้วกว่า 2.5 แสนเรื่อง
โฆษกรัฐบาลรายงานความคืบหน้าการแจ้งเบาะแส ร้องทุกข์ฯ เกี่ยวกับโควิด-19 ผ่าน 5 ช่องทาง 1111 ของรัฐบาล ยุติเรื่องได้แล้วกว่า 2.5 แสนเรื่อง
นายอนุชา บูรพชัยศรี โฆษกประจําสํานักนายกรัฐมนตรี เปิดเผยถึงการดําเนินการการรับแจ้งเบาะแส ร้องทุกข์ขอความช่วยเหลือ สอบถามข้อมูล เสนอความคิดเห็นและข้อเสนอแนะเกี่ยวกับโควิด-19 ผ่าน 5 ช่องทาง 1111 ของรัฐบาล ศูนย์บริการประชาชน สํานักงานปลัดสํานักนายกรัฐมนตรีรายงานตั้งแต่วันที่ 7 มกราคม – 23 มิถุนายน 2564 พบว่า มีการแจ้งข้อมูลต่าง ๆ เข้ามา ทั้งหมด 249,448 เรื่อง แบ่งเป็น 1) แจ้งเบาะแสบ่อนการพนัน จํานวน 652 เรื่อง 2) แจ้งเบาะแสการไม่ปฏิบัติตามข้อกําหนดตามความในมาตรา 9 แห่ง พ.ร.ก. ฉุกเฉินฯ และแรงงานเข้าเมืองผิดกฎหมาย จํานวน 432 เรื่อง และ 3) ร้องทุกข์ขอความช่วยเหลือ สอบถามข้อมูล เสนอความคิดเห็นหรือข้อเสนอแนะเกี่ยวกับโควิด-19 จํานวน 248,364 เรื่อง โดยขณะนี้สามารถยุติเรื่องได้แล้ว จํานวน 248,166 เรื่องและรอผลการพิจารณาอีก 1,282 เรื่อง
โฆษกประจําสํานักนายกรัฐมนตรี เปิดเผยการดําเนินการดังกล่าวที่เกิดผลเป็นรูปธรรมนั้น เป็นไปตามนโยบายของรัฐบาลและนายกรัฐมนตรี ที่ต้องการสนับสนุนการมีส่วนร่วมตรวจสอบของภาคประชาชน โดยการเสนอเรื่องราวร้องทุกข์ การแจ้งเบาะแสการ กระทําผิดกฎหมาย และการเสนอข้อคิดเห็น ข้อเสนอแนะ คําติชมได้ด้วยตนเอง หรือผ่านทางจดหมาย โทรศัพท์ โทรสาร และทางเว็บไซต์ “www.1111.go.th” ซึ่งเป็นช่องทางการให้บริการประชาชน ที่มีความสะดวกและรวดเร็ว สามารถให้บริการได้ตลอดเวลาด้วย
...................
รัฐบาลไทย-ข่าวทำเนียบรัฐบาล-ม.รามคำแหง จัดงานวันพ่อขุนรามคำแหงมหาราช ปี 2565
วันพฤหัสบดีที่ 27 มกราคม 2565
ม.รามคําแหง จัดงานวันพ่อขุนรามคําแหงมหาราช ปี 2565
ม.รามคําแหง จัดงานวันพ่อขุนรามคําแหงมหาราช ปี 2565
ศ. (พิเศษ ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นผู้แทนนายกรัฐมนตรี วางพานพุ่มถวายราชสักการะองค์พ่อขุนรามคําแหงมหาราช ในโอกาสงานวันพ่อขุนรามคําแหงมหาราช เมื่อวันที่ 17 มกราคม 2565 ซึ่งคณะรัฐมนตรีมีมติให้วันที่ 17 มกราคม ของทุกปีเป็นวันพ่อขุนรามคําแหงมหาราช และเป็นวันรัฐพิธี โดยมี ศ.สมบูรณ์ สุขสําราญ อุปนายกสภามหาวิทยาลัยรามคําแหง เป็นประธานในพิธี และมีผู้แทนส่วนราชการ สถาบันการศึกษา ตลอดจนหน่วยงานต่างๆ ร่วมวางพานพุ่มถวายราชสักการะ ณ บริเวณลานพระบรมราชานุสาวรีย์พ่อขุนรามคําแหงมหาราช มหาวิทยาลัยรามคําแหง
รัฐบาลไทย-ข่าวทำเนียบรัฐบาล-นายกฯ พอใจกระทรวงพาณิชย์ ใช้กรอบ RCEP ดันส่งออกโต ชวนผู้ประกอบการใช้ประโยชน์ให้เต็มที่
วันจันทร์ที่ 22 สิงหาคม 2565
นายกฯ พอใจกระทรวงพาณิชย์ ใช้กรอบ RCEP ดันส่งออกโต ชวนผู้ประกอบการใช้ประโยชน์ให้เต็มที่
นายกฯ พอใจกระทรวงพาณิชย์ ใช้กรอบ RCEP ดันส่งออกโต ชวนผู้ประกอบการใช้ประโยชน์ให้เต็มที่
วันที่ 22 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรีพอใจผลงานกระทรวงพาณิชย์ ที่ผลักดันให้เกิดการใช้ประโยชน์จากความตกลงการค้าเสรี ตามกรอบความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership Agreement: RCEP) ซึ่งมีสมาชิก 15 ประเทศ ได้แก่ อาเซียน 10 ประเทศ ญี่ปุ่น เกาหลีใต้ จีน ออสเตรเลีย และนิวซีแลนด์ มีประชากรรวมกัน 2,300 ล้านคน (30.2% ของประชากรโลก) GDP รวมมูลค่า 28.5 ล้านล้านดอลลาร์สหรัฐ (33.6% ของ GDP โลก) ทั้งนี้ นับจากวันที่ RCEP มีผลบังคับใช้เมื่อ 1 มกราคมที่ผ่านมา การค้าระหว่างไทยกับประเทศสมาชิก ในช่วงครึ่งปีแรก (ม.ค. – มิ.ย. 2565) มีมูลค่ารวม 169,041 ล้านดอลลาร์สหรัฐ เพิ่มขึ้น 13% จากช่วงเดียวกันของปีก่อนหน้า โดยไทยส่งออกไปยังประเทศสมาชิก RCEP มูลค่า 78,172 ล้านดอลลาร์สหรัฐ เพิ่มขึ้น 9% ตลาดส่งออกสําคัญที่ขยายตัวได้ดี อาทิ อาเซียน จีน ญี่ปุ่น และเกาหลีใต้
กระทรวงพาณิชย์ยังได้รายงานตัวเลขที่ชี้ให้เห็นว่า ทุกกลุ่มประเภทสินค้าได้รับประโยชน์จากข้อตกลงนี้ มีการการส่งออกไปตลาด RCEP เพิ่มมากขึ้น กล่าวคือ กลุ่มสินค้าเกษตรแปรรูป อาทิ น้ําตาลทราย (+145%) ผลไม้กระป๋องและแปรรูป (+19%) ผลิตภัณฑ์ข้าวสาลีและอาหารสําเร็จรูป (+10%) และอาหารสัตว์เลี้ยง (+9%) กลุ่มสินค้าเกษตร อาทิ ผลไม้สด แช่เย็น แช่แข็งและแห้ง (+14%) ผลิตภัณฑ์มันสําปะหลัง (+24%) ข้าว (+12%) และกลุ่มสินค้าอุตสาหกรรม อาทิ แผงวงจรไฟฟ้า (+19%) เม็ดพลาสติก (+12%) และผลิตภัณฑ์ยาง (+3%)
นางสาวรัชดา กล่าวต่อว่า นายกรัฐมนตรีอยากให้ผู้ประกอบการไทยใช้ประโยชน์จาก RCEP อย่างเต็มที่ ซึ่งครอบคลุมทั้งเรื่องการลดต้นทุนและเพิ่มประสิทธิภาพการผลิต รวมถึงโอกาสอย่างมากในการขยายการส่งออกสินค้าในกลุ่มประเทศสมาชิก ทั้งนี้ RCEP มีจุดเด่นในเรื่องกฎถิ่นกําเนิดสินค้า ที่เอื้อต่อผู้ประกอบการให้ได้รับการงดเว้นภาษีง่ายขึ้น การค้าราบรื่นเนื่องจากใช้แบบฟอร์มหนังสือรับรองถิ่นกําเนิดสินค้าในรูปแบบเดียวกัน รวมถึงมีระบบรับรองถิ่นกําเนิดสินค้าด้วยตนเอง
ดังนั้น ผู้ประกอบการไทยควรเร่งศึกษาทําความเข้าใจกฎเกณฑ์ทางการค้า อัตราภาษีศุลกากร กฎถิ่นกําเนิดสินค้า และวางแผนธุรกิจพร้อมพัฒนาสินค้าให้สามารถตอบโจทย์ผู้บริโภคในตลาด RCEP ขณะที่กรมการค้าต่างประเทศ กระทรวงพาณิชย์ได้วางระบบขอหนังสือรับรองถิ่นกําเนิดสินค้า Form RCEP เพื่อช่วยผู้ประกอบการใช้ประโยชน์จากการลดภาษีผลักดันการส่งออกให้เติบโตอย่างต่อเนื่อง ผู้สนใจสามารถสอบถามรายละเอียดเพิ่มเติมได้จากสํานักบริการการค้าต่างประเทศ โทร 0 2547 4830 และ 0 2547 4838 หรือเว็บไซต์กรมการค้าต่างประเทศ www.dft.go.th และสายด่วนกรมการค้าต่างประเทศ 1385
รัฐบาลไทย-ข่าวทำเนียบรัฐบาล-ธ.ก.ส. มุ่งสู่เป้าหมาย Net Zero ด้วยมาตรฐาน ด้านการจัดการพลังงาน ISO 50001:2018
วันพฤหัสบดีที่ 19 พฤษภาคม 2565
ธ.ก.ส. มุ่งสู่เป้าหมาย Net Zero ด้วยมาตรฐาน ด้านการจัดการพลังงาน ISO 50001:2018
ธ.ก.ส. ได้รับใบรับรองด้านการจัดการพลังงานตามมาตรฐาน ISO 50001 : 2018 ในส่วนของ ธ.ก.ส. อาคารสํานักงานใหญ่ กรุงเทพมหานคร จากบริษัท ยูไนเต็ด รีจิสตร้า ออฟ ซีสเท็มส์ (ประเทศไทย) จํากัด ซึ่งเป็นบริษัทผู้ตรวจประเมิน
นายโสรัต โสพรรณรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้รับใบรับรองด้านการจัดการพลังงานตามมาตรฐาน ISO 50001 : 2018 ในส่วนของ ธ.ก.ส. อาคารสํานักงานใหญ่ กรุงเทพมหานคร จากบริษัท ยูไนเต็ด รีจิสตร้า ออฟ ซีสเท็มส์ (ประเทศไทย) จํากัด ซึ่งเป็นบริษัทผู้ตรวจประเมิน โดยรับรองว่า ธ.ก.ส. เป็นองค์กรที่ได้ปฏิบัติตามมาตรฐานและระบบการจัดการบรรลุผลตามที่กําหนดไว้ ภายใต้จุดเด่น 3 ประเด็น ได้แก่ (1) ความมุ่งมั่นของธนาคารที่จะสนับสนุนและมีสวนร่วมในด้านการจัดการพลังงานและสนับสนุนให้พนักงานมีส่วนสนับสนุนให้เกิดประสิทธิผล (2) ความรู้ด้านเทคนิคและทักษะของพนักงานในการจัดการและปรับปรุงกระบวนการจัดการด้านพลังงาน (3) การมีส่วนร่วมของพนักงานในการปรับปรุงกระบวนการเพื่อประสิทธิผลของด้านการจัดการพลังงาน ซึ่งใบรับรองดังกล่าวมีผลตั้งแต่วันที่ 18 กุมภาพันธ์ 2565 ถึง 17 กุมภาพันธ์ 2568 โดยมีกําหนดการตรวจติดตามผลการรับรองปีละ 1 ครั้ง
ทั้งนี้ ธ.ก.ส. มุ่งมั่นที่จะร่วมเป็นส่วนหนึ่งในการดูแลสิ่งแวดล้อมอย่างยั่งยืนเริ่มต้นที่องค์กร โดยวางเป้าหมายลดการปล่อยก๊าซเรือนกระจกไปสู่ Net Zero ผ่านกิจกรรมต่าง ๆ ทั้งการลดใช้พลังงาน การปรับเปลี่ยนไปสู่การใช้พลังงานสะอาด ได้แก่ พลังงานแสงอาทิตย์ การลดปริมาณขยะ การลดใช้ถุงพลาสติก การปลูกต้นไม้ และรณรงค์เพื่อสร้างองค์ความรู้ในการดูแลสิ่งแวดล้อมให้กับพนักงาน และการถ่ายทอดไปสู่เกษตรกรลูกค้า เพื่อลดปัญหาด้านภูมิอากาศโลกที่แปรปรวนจากภาวะโลกร้อน ที่ส่งผลกระทบต่อคุณภาพและปริมาณผลผลิตทางการเกษตร อันเป็นพื้นฐานเศรษฐกิจสําคัญของประเทศ
รัฐบาลไทย-ข่าวทำเนียบรัฐบาล-สธ. ชี้แจงข้อสงสัยการควบคุมยอดตัวเลขผู้ติดเชื้อไวรัสโควิด-19
วันเสาร์ที่ 2 เมษายน 2565
สธ. ชี้แจงข้อสงสัยการควบคุมยอดตัวเลขผู้ติดเชื้อไวรัสโควิด-19
กรมควบคุมโรค ยืนยันไม่ได้ปกปิดข้อมูล จํานวนผู้ติดเชื้อด้วยการตรวจ ATK
จากกรณีสื่อมวลชนและโซเชียลมีเดีย เผยแพร่ข้อสงสัยจากเพจชมรมแพทย์ชนบท เกี่ยวกับประเด็นการรายงานผู้ป่วยเข้าข่ายติดเชื้อโควิด 19 ด้วยการตรวจ ATK ระบุยอดรายงานผู้ติดเชื้อไวรัสโควิด 19 วันที่ 31 มีนาคม 2565 ของ ศบค.ต่ํามาก ขัดกับความรู้สึกของบุคลากรทางการแพทย์หน้างานที่พบว่ายังแพร่ระบาดหนัก โดยเฉพาะผลตรวจ ATK ที่มีผลบวกทั้งประเทศ เหตุใดมีจํานวนน้อยผิดปกติ โดยข้อมูล ณ เวลา 07.31 น. ของวันที่ 31 มีนาคม 2565 ศบค.รายงานผู้ป่วยติดเชื้อเข้าข่ายจาก ATK จํานวน 16,079 ราย (เป็นรายงานที่ประมวลข้อมูลของวันที่ 30 มีนาคม 2565) แต่ข้อมูลจากเพจของแต่ละจังหวัดที่มีการรายงานตัวเลขเช่นกัน พบว่า ATK ที่ จ.ชลบุรี 8,323 ราย จ.สงขลา 4,839 ราย จ.เชียงราย 3,322 ราย แค่ 3 จังหวัดนี้ก็ 16,484 รายแล้ว จึงสงสัยว่าจะมีการควบคุมยอดตัวเลขผู้ติดเชื้อหรือไม่นั้น
วันที่ 1 เมษายน 2565 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงดังนี้
1. การได้มาซึ่งข้อมูลผู้ติดเชื้อจากการตรวจด้วย ATK มาจากการรายงานผลการตรวจจากห้องปฏิบัติการและสถานพยาบาลในแต่ละจังหวัดไปยังระบบ Co-Lab ของกรมวิทยาศาสตร์การแพทย์ และมีการรวบรวมส่งมายังทีมตระหนักรู้สถานการณ์ของกรมควบคุมโรค เพื่อนําไปแสดงข้อมูลบนระบบ dashboard ทั้งนี้ กระทรวงสาธารณสุข มิได้ปกปิดข้อมูล จํานวนผู้ติดเชื้อด้วยการตรวจ ATK แต่อย่างใด
​ 2. สถานการณ์ในขณะนี้แนวโน้มของผู้ป่วยอาการหนักและใส่เครื่องช่วยหายใจมีทิศทางเพิ่มขึ้น ซึ่งสอดคล้องกับทิศทางแนวโน้มของผู้ติดเชื้อที่มีจํานวนเพิ่มขึ้นเช่นเดียวกัน นอกจากนี้สิ่งที่น่าเป็นห่วงคือ อาจพบผู้ป่วยเพิ่มขึ้นในช่วงสงกรานต์ ซึ่งเชื้อโอมิครอนสามารถแพร่กระจายได้รวดเร็ว และยังไม่มีมาตรการปิดสถานที่ต่างๆ โดยกลุ่มที่มีความเสี่ยงสูงที่จะป่วยหนักและเสียชีวิตคือกลุ่ม 608 กระทรวงสาธารณสุขจึงมีนโยบายให้กลุ่มเสี่ยงสูงมารับการฉีดวัคซีนตั้งแต่ตอนนี้ เพื่อความปลอดภัยเมื่อลูกหลานกลับไปเยี่ยมในช่วงสงกรานต์ สิ่งสําคัญที่ประชาชนทุกคนควรปฏิบัติเพื่อให้ปลอดภัยจากโรคคือการเคร่งครัดมาตรการ VUCA ในป้องกันตนเองและผู้อื่นอยู่เสมอ
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จ.ภูเก็ต
วันจันทร์ที่ 6 มิถุนายน 2565
ข่าวสารการลงพื้นที่ตรวจราชการ จ.ภูเก็ต
ในวันจันทร์ที่ 6 มิถุนายน 2565
นายกฯ ตรวจเยี่ยมงานการจัดการศึกษาแบบมีส่วนร่วม จ.ภูเก็ต พร้อมเป็นประธานสักขีพยานพิธี MOU บูรณาการความร่วมมือรัฐ-เอกชน 4 หน่วยงาน ขับเคลื่อนการศึกษาเพื่อการพัฒนาท้องถิ่นอย่างยั่งยืน
นายกฯ เป็นประธานเปิดการสัมมนา Thailand Tourism Congress 2022 ขอบคุณชาวภูเก็ตและหน่วยงานเกี่ยวข้องร่วมขับเคลื่อน Phuket Sandbox จนเป็นต้นแบบฟื้นฟูการท่องเที่ยวประเทศ
รัฐบาลไทย-ข่าวทำเนียบรัฐบาล-นายกรัฐมนตรีเปิด Samui Plus Model กระตุ้นการท่องเที่ยวหมู่เกาะทะเลใต้ เกาะสมุย เกาะพะงัน เกาะเต่า ชูรูปแบบการท่องเที่ยวที่มีเงื่อนไขในเส้นทางหรือพื้นที่ที่กำหนด (Sealed Route)
วันพฤหัสบดีที่ 15 กรกฎาคม 2564
นายกรัฐมนตรีเปิด  Samui Plus Model  กระตุ้นการท่องเที่ยวหมู่เกาะทะเลใต้  เกาะสมุย เกาะพะงัน เกาะเต่า   ชูรูปแบบการท่องเที่ยวที่มีเงื่อนไขในเส้นทางหรือพื้นที่ที่กําหนด (Sealed Route)
นายกรัฐมนตรีเปิด  Samui Plus Model  กระตุ้นการท่องเที่ยวหมู่เกาะทะเลใต้  เกาะสมุย เกาะพะงัน เกาะเต่า   ชูรูปแบบการท่องเที่ยวที่มีเงื่อนไขในเส้นทางหรือพื้นที่ที่กําหนด (Sealed Route)
วันนี้ 15 กรกฎาคม 2564 เวลา 18.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดรับนักท่องเที่ยวภายใต้รูปแบบ Samui Plus Model ณ SEEN BEACH CLUB SAMUI อําเภอเกาะสมุย จังหวัดสุราษฎร์ธานี ผ่านการ Live streaming จากกรุงเทพมหานครไปยัง เกาะสมุย เกาะพะงัน เกาะเต่า
นายอนุชา บูรพชัยศรี โฆษกประจําสํานักนายกรัฐมนตรี เผยว่า นายกรัฐมนตรีได้แสดงความยินดีกับการเปิดรับนักท่องเที่ยวภายใต้รูปแบบ “Samui Plus Model” ซึ่งเป้าหมายสําคัญ คือ การฟื้นฟูเศรษฐกิจการท่องเที่ยวของหมู่เกาะทะเลใต้ ทั้งเกาะสมุย เกาะพงัน และเกาะเต่า ตลอดจนพื้นที่อื่นๆ โดยเป็นการดําเนินการต่อเนื่องจากโครงการ “Phuket Sandbox” จากที่ได้เปิดไปแล้วเมื่อในวันที่ 1 กรกฎาคม 2564 ที่ผ่านมา เพื่อต้อนรับนักท่องเที่ยวชาวต่างชาติที่ได้รับวัคซีนแล้วเข้ามาท่องเที่ยวในประเทศไทย โดยคํานึงถึงความปลอดภัยด้านสาธารณสุขของนักท่องเที่ยวและพี่น้องประชาชนในพื้นที่เป็นหลัก
โอกาสนี้ นายกรัฐมนตรียังชื่นชมจังหวัดสุราษฎร์ธานีที่รักษาสถานะจํานวนผู้ติดเชื้อรายใหม่ได้อย่างดี สะท้อนถึงการบริหารจัดการด้านการแพทย์ และสาธารณสุขที่เป็นไปตามมาตรการอย่างเคร่งครัด ทั้งมาตรการการเฝ้าระวังพื้นที่ มาตรการป้องกันควบคุมโรค
มาตรการป้องกันส่วนบุคคล มาตรการด้านสังคม และการกํากับติดตาม รวมทั้งระบบ
การรายงาน การส่งต่อ และการรักษา อย่างเป็นระบบและมีประสิทธิภาพ
อย่างไรก็ตาม นายกรัฐมนตรีย้ําสิ่งสําคัญในการเปิดรับนักท่องเที่ยวชาวต่างชาติ คือ การสื่อสารให้นักท่องเที่ยวเข้าใจถึงเงื่อนไขการท่องเที่ยวในเกาะสมุย ที่แตกต่างจากการเปิด Phuket Sandbox เช่น การกําหนดให้นักท่องเที่ยวอยู่ในบริเวณโรงแรมที่พักในช่วง 3 วันแรก โดยอยู่ภายใต้การดูแลร่วมกับโรงพยาบาลในพื้นที่ การสร้างความเข้าใจในเรื่องการสร้างภูมิคุ้มกันหมู่ของบุคลากรที่เป็นพนักงานบริการด่านหน้าก็จะเป็นส่วนสําคัญที่จะช่วยเสริมสร้างความมั่นใจ คลายความวิตกกังวลต่อนักท่องเที่ยว ตลอดจนการสร้างความมั่นใจเรื่องความปลอดภัยที่จะมาประเทศไทย ด้วยการส่งเสริมประชาสัมพันธ์เครื่องหมายมาตรฐาน SHA และ SHA PLUS เพื่อการันตีความสะอาดปลอดภัยให้กับผู้ประกอบการแหล่งท่องเที่ยว
ในช่วงท้าย นายกรัฐมนตรียังแสดงความมั่นใจว่า การจัดงาน “Samui Plus Grand Opening” จะประสบความสําเร็จ ด้วยความมุ่งมั่นทุ่มเทของเจ้าหน้าที่ทุกภาคส่วน ทั้งฝ่ายปกครอง สาธารณสุขอําเภอ อสม. ผู้ประกอบการท่องเที่ยว ประชาชน ชาวเกาะสมุย เกาะพะงัน เกาะเต่า จะสามารถผ่านความท้าทายนี้ไปได้ โดยเฉพาะประชาชนในพื้นที่ถือเป็นส่วนสําคัญในการที่จะช่วยสื่อสารสร้างความเข้าใจ เน้นย้ําความพร้อมในพื้นที่ ให้นักท่องเที่ยวมีความเชื่อมั่น และเดินทางมาท่องเที่ยวมากยิ่งขึ้น เพื่อฟื้นเศรษฐกิจการท่องเที่ยวและบริการของประเทศไทยให้กลับมาโดยเร็วที่สุด เพื่อคืนรอยยิ้ม คืนความสุขกลับสู่คนไทยอีกครั้ง
--------------------------
กลุ่มเผยแพร่และประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-เดินหน้าโปรโมต “ตรารับรองข้าวหอมมะลิไทย” สร้างความมั่นใจผู้ซื้อจะได้รับข้าวไทยที่มีคุณภาพ
วันพุธที่ 22 มิถุนายน 2565
เดินหน้าโปรโมต “ตรารับรองข้าวหอมมะลิไทย” สร้างความมั่นใจผู้ซื้อจะได้รับข้าวไทยที่มีคุณภาพ
.....
กรมการค้าต่างประเทศ เดินหน้าประชาสัมพันธ์ “ตรารูปรวงข้าวบนพื้นสีเขียว” โดยประสานงานกับสมาคมผู้ส่งออกข้าวไทย และผู้ส่งออกข้าวไทยรายต่าง ๆ ให้ส่งรายละเอียดยี่ห้อ แบรนด์ และเครื่องหมายการค้า ที่ได้นําตราดังกล่าว ไปติดไว้บนผลิตภัณฑ์มาให้กรมฯ เพื่อรวบรวม และเผยแพร่บนเว็บไซต์ จากนั้นจะส่งรายละเอียดให้ “ทูตพาณิชย์” ที่ประจําอยู่ในต่างประเทศต่อไป
.
ประโยชน์ที่จะได้รับ คือ การสร้างความเชื่อมั่นของผู้บริโภค ว่าจะได้ข้าวหอมมะลิไทยที่มีคุณภาพถูกต้อง และยังช่วยป้องกันการแอบอ้าง การปลอมแปลงได้ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยความปลอดภัยชีวิตและทรัพย์สินประชาชน สั่งการเร่งจัดระเบียบสายสื่อสารบนเสาไฟฟ้าในหลายพื้นที่
วันเสาร์ที่ 12 มีนาคม 2565
โฆษกรัฐบาลเผย นายกฯ ห่วงใยความปลอดภัยชีวิตและทรัพย์สินประชาชน สั่งการเร่งจัดระเบียบสายสื่อสารบนเสาไฟฟ้าในหลายพื้นที่
โฆษกรัฐบาลเผย นายกฯ ห่วงใยความปลอดภัยชีวิตและทรัพย์สินประชาชน สั่งการเร่งจัดระเบียบสายสื่อสารบนเสาไฟฟ้าในหลายพื้นที่
วันนี้ (12 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการดําเนินการจัดระเบียบสายสื่อสารบนเสาไฟฟ้าในหลายพื้นที่ส่วนกลางและในระดับภูมิภาค ตามข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อความปลอดภัยของชีวิต และทรัพย์สินของพี่น้องประชาชน และทัศนียภาพที่สวยงาม โดยกระทรวงดิจิทัลเพื่อเศรษฐกิจและสังคมขานรับข้อสั่งการของนายกรัฐมนตรี ได้บูรณาการการดําเนินงานร่วมกับหน่วยงานที่เกี่ยวข้อง นําร่องจัดระเบียบสายสื่อสารในพื้นที่กรุงเทพฯ ชั้นใน 2 จุดหลัก ได้แก่ จุดที่ 1 บริเวณปากซอยถนนสุขุมวิท 71 ด้านถนนสุขุมวิทถึงซอยปรีดีพนมยงค์ 5 ทั้งสองฝั่งถนน ระยะทาง 500 เมตร ซึ่งเป็นจุดที่ต้องจัดระเบียบเร่งด่วน พร้อมกับจัดระเบียบสายตลอดแนวถนนสุขุมวิท 71 ระยะทาง 2 ฝั่งถนน รวม 6 กิโลเมตร และจุดที่ 2 บริเวณซอยปรีดีพนมยงค์ 31 ถึงปากซอยทองหล่อ 10 ระยะทาง 1.6 กิโลเมตร ทั้งนี้ เพื่อเก็บสายสื่อสารให้เป็นระเบียบปลอดภัย และเพื่อเป็นต้นแบบการจัดระเบียบสายสื่อสารในบริเวณอื่น ๆ ต่อไป
นายธนกร กล่าวว่า นอกจากนี้ รัฐบาลยังได้วางแนวทางการใช้งานโครงสร้างพื้นฐานโทรคมนาคมร่วมกัน (Infrastructure Sharing) เพื่อความรวดเร็วในการดําเนินการและประหยัดการใช้งบประมาณของทุกส่วนงาน ลดการลงทุนที่ซ้ําซ้อน และเป็นการใช้ทรัพยากรของประเทศให้เกิดประโยชน์สูงสุดสนองตอบต่อนโยบายการจัดระเบียบสายสื่อสารของนายกรัฐมนตรี โดยในปี 2565 นี้ รัฐบาลตั้งเป้าดําเนินการโครงการจัดระเบียบสายสื่อสารบริเวณกรุงเทพฯ ชั้นในตามถนนสายหลัก โดยเฉพาะย่านธุรกิจที่มีประชาชนสัญจรผ่านเป็นจํานวนมากก่อน และขยายสู่พื้นที่รอบนอกต่อไป ซึ่งจะสามารถเริ่มดําเนินการได้ประมาณกลางเดือนมีนาคม 2565 เป็นต้นไป
“นายกฯ ห่วงใย และคํานึงถึงความปลอดภัยของพี่น้องประชาชนเป็นหลัก โดยการจัดระเบียบสายสื่อสารและใช้งานโครงสร้างพื้นฐานโทรคมนาคมร่วมกัน ไม่เพียงช่วยปรับภูมิทัศน์บ้านเมืองให้สวยงาม แต่ยังทําให้เกิดความปลอดภัยในการใช้รถใช้ถนนและประชาชนที่อาศัยในสองฝั่งถนน อย่างไรก็ดี ในระหว่างการดําเนินการจัดระเบียบ ประชาชนผู้ที่อาศัยในบริเวณใกล้เคียงอาจจะไม่ได้รับความสะดวกบ้าง แต่ในอนาคตหลังจากดําเนินการแล้วเสร็จ บ้านเมืองจะเป็นระเบียบเรียบร้อย และมีความปลอดภัยกับชีวิตและทรัพย์สินประชาชน รวมทั้งเพื่อทัศนวิสัยในการสัญจร” นายธนกรกล่าว
.....................
รัฐบาลไทย-ข่าวทำเนียบรัฐบาล-โฆษกรัฐบาลประชุม คกก.โฆษกกระทรวง กรมประชาสัมพันธ์ และศูนย์ต่อต้านข่าวปลอม ประเทศไทย มอบโฆษกกระทรวงเน้นชี้แจ้งข่าวปลอมด้วยข้อเท็จจริงให้ทันสถานการณ์
วันจันทร์ที่ 23 สิงหาคม 2564
โฆษกรัฐบาลประชุม คกก.โฆษกกระทรวง กรมประชาสัมพันธ์ และศูนย์ต่อต้านข่าวปลอม ประเทศไทย มอบโฆษกกระทรวงเน้นชี้แจ้งข่าวปลอมด้วยข้อเท็จจริงให้ทันสถานการณ์
โฆษกรัฐบาลประชุม คกก.โฆษกกระทรวง กรมประชาสัมพันธ์ และศูนย์ต่อต้านข่าวปลอม ประเทศไทย มอบโฆษกกระทรวงเน้นชี้แจ้งข่าวปลอมด้วยข้อเท็จจริงให้ทันสถานการณ์
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า เมื่อช่วงบ่ายวันนี้ (23 สิงหาคม 2564) ได้เชิญโฆษกกระทรวงทั้ง 20 กระทรวง ร่วมประชุมคณะกรรมการโฆษกกระทรวง โดยประชุมทางไกลผ่านระบบ VDO Conference โดยมีผู้แทน ศูนย์ต่อต้านข่าวปลอม ประเทศไทย ร่วมประชุมเพื่อรับทราบข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เกี่ยวกับการบูรณาการบริหารจัดการข่าวปลอมระหว่างโฆษกกระทรวง สํานักโฆษก กรมประชาสัมพันธ์ และศูนย์ต่อต้านข่าวปลอม ประเทศไทย
โฆษกประจําสํานักนายกรัฐมนตรีกล่าวว่า ที่ผ่านมาทีมโฆษกรัฐบาลได้รับความร่วมมืออย่างดีจากส่วนราชการ ในการชี้แจงประเด็นข่าวที่ทันสถานการณ์ ซึ่งในปัจจุบันพบว่านอกจากข่าวชี้แจงตามภารกิจของส่วนราชการแล้ว ยังมีปัญหาเรื่องข่าวปลอม (Fake News) และข่าวที่บิดเบือน โดยเฉพาะที่มีการเผยแพร่ทางสื่อและแพตฟอร์มออนไลน์ ซึ่งนายกรัฐมนตรีให้ความสําคัญมาก โดยก่อนหน้านี้ได้มอบหมายให้แต่ละกระทรวงจัดตั้งศูนย์ต่อต้านข่าวปลอมภายในกระทรวงเอง ซึ่งส่วนใหญ่ได้ดําเนินการแล้ว ในส่วนสํานักโฆษกก็ได้ประชุมหารือกับกรมประชาสัมพันธ์ สํานักงาน ก.พ.ร. และศูนย์ต่อต้านข่าวปลอม เพื่อร่วมกําหนดการชี้แจ้งข่าวปลอม/ข่าวบิดเบือน ให้เป็นส่วนหนึ่งในภารกิจของงานประชาสัมพันธ์ส่วนราชการและโฆษกกระทรวง โดยนายกรัฐมนตรีมีข้อสั่งการให้ศูนย์ต่อต้านข่าวปลอมร่วมกําหนดประเด็นข่าวปลอมกับสํานักโฆษกและกรมประชาสัมพันธ์ และแจ้งประเด็นข่าวปลอม และข่าวที่บิดเบือนให้ส่วนราชการชี้แจงอย่างทันท่วงที โดยจะกําหนดเป็นตัวชี้วัดผลการปฏิบัติงานของหัวหน้าส่วนราชการ รัฐวิสาหกิจ และองค์การมหาชนด้วย
นายอนุชาฯ เปิดเผยว่า นายกรัฐมนตรีมีความห่วงใยเกี่ยวกับประเด็นข่าวปลอม/ข่าวบิดเบือน ที่เกี่ยวกับความมั่นคง เศรษฐกิจ และสังคมของประเทศ และด้านสุขภาพโดยเฉพาะอย่างยิ่งที่เกี่ยวกับสถานการณ์การโควิด -19 ที่มีเจตนาจงใจสร้างส่งผลกระทบต่อรัฐบาล และการดําเนินงานของส่วนราชการ รวมทั้งความปลอดภัยของประชาชนโดยส่วนใหญ่ ซึ่งในที่ประชุมคณะกรรมการโฆษกกระทรวง ได้เห็นชอบแนวปฏิบัติเพื่อให้โฆษกกระทรวงทุกกระทรวงสามารถตอบโต้ข่าวปลอม/ข่าวบิดเบือน ด้วยข่าวเท็จจริงได้อย่างรวดเร็วทันสถานการณ์ยิ่งขึ้น รวมทั้งยังได้มีการพูดคุยถึงการขับเคลื่อนงานประชาสัมพันธ์ภาครัฐบาล สร้างการรับรู้ เพื่อให้ประชาชนได้รับประโยชน์สูงสุดด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยผ่าศพแตงโม ใช้กระบวนการทางวิทยาศาสตร์ ต้องใช้เวลารอผลให้ชัดเจน
วันศุกร์ที่ 18 มีนาคม 2565
รัฐมนตรีว่าการกระทรวงยุติธรรม เผยผ่าศพแตงโม ใช้กระบวนการทางวิทยาศาสตร์ ต้องใช้เวลารอผลให้ชัดเจน
รัฐมนตรีว่าการกระทรวงยุติธรรม เผยผ่าศพแตงโม ใช้กระบวนการทางวิทยาศาสตร์ ต้องใช้เวลารอผลให้ชัดเจน ชี้เด็กตายจากรับน้องไม่ควรเกิดอีก ให้ยุติธรรมจังหวัดช่วยเยียวยาแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้ากรณีที่สถาบันนิติวิทยาศาสตร์ ผ่าพิสูจน์ศพ แตงโม นิดา อีกครั้งว่า ผู้สังเกตการณ์ได้ดูวัตถุพยานเรียบร้อยแล้ว ต้องรอความชัดเจนจากผลอีกครั้ง อาจใช้เวลาบ้าง เพราะทุกอย่างใช้หลักการทางวิทยาศาสตร์ ซึ่งกระทรวงยุติธรรมให้ความเป็นธรรมกับทั้งผู้ร้องและถูกร้อง ซึ่งถ้าคดีชัดเจนจบแล้ว พบว่าแตงโมเป็นผู้ถูกกระทํา กรมคุ้มครองสิทธิและเสรีภาพ ก็จะมอบเงินเยียวยาตามกฎหมายให้ แต่ช้าเร็วอยู่ที่การทําสํานวน
เมื่อถามถึงการที่มีนักศึกษามหาวิทยาลัยชื่อดัง จ.นครราชสีมา เสียชีวิตจากการรับน้อง นายสมศักดิ์ กล่าวว่า การรับน้องที่แอบทําเป็นเรื่องที่ผิด ครูอาจารย์อาจจะต้องรับผิดชอบกับเรื่องนี้ด้วย และกรณีแบบนี้เกิดขึ้นบ่อยครั้งต้องแก้ไข แต่เราก็มีการแก้ไขกันมานานแล้วก็ยังมีเหตุเกิดอีก ดังนั้นเราต้องพยายามทําความเข้าใจกับเด็ก ว่าการใช้ความรุนแรงกับผู้อื่นไม่ใช่สิ่งถูกต้อง แล้วจะต้องมานั่งเสียใจภายหลัง ซึ่งขณะนี้ยุติธรรมจังหวัดนครราชสีมาได้ลงพื้นที่ไปช่วยเหลือเยียวยาแล้ว ซึ่งเรื่องแบบนี้ตนขอย้ําว่าไม่ควรเกิดขึ้นอีก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็นหัวหน้าคณะผู้แทนไทย นำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สมาพันธรัฐสวิส
วันอังคารที่ 23 พฤศจิกายน 2564
ปลัดกระทรวงยุติธรรม เป็นหัวหน้าคณะผู้แทนไทย นําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สมาพันธรัฐสวิส
ปลัดกระทรวงยุติธรรม เป็นหัวหน้าคณะผู้แทนไทย นําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สมาพันธรัฐสวิส
ในวันจันทร์ที่ ๒๒ พฤศจิกายน ๒๕๖๔ เวลา ๑๕.๐๐ - ๑๘.๐๐ น. ตามเวลาท้องถิ่น ณ นครเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทย นําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สํานักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส ซึ่งในวันนี้ เป็นการนําเสนอรายงานประเทศฯ วันแรก โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ และผู้แทนจากกระทรวงการต่างประเทศ สํานักงานสภาความมั่นคงแห่งชาติ และกอ.รมน. ภาค ๔ ส่วนหน้า ร่วมชี้แจง พร้อมทั้งผู้แทนจากหน่วยงานอื่นๆ เข้าร่วม
สําหรับการนําเสนอรายงานประเทศฯ ในวันนี้ ปลัดกระทรวงยุติธรรม ได้ให้ข้อมูลภาพรวมพัฒนาการการดําเนินงานของประเทศไทยตามพันธกรณีภายใต้อนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ และคณะผู้แทนไทยโดย กคส. กต. สมช. และ กอ.รมน. ภาค ๔ ส่วนหน้า ได้นําเสนอพัฒนาการ พร้อมทั้งตอบคําถามของคณะกรรมการสหประชาชาติฯ ในประเด็นต่างๆ อาทิ การถอนข้อสงวน ถ้อยแถลงตีความในอนุสัญญาฯ การจัดทํากฎหมายเพื่อรองรับการขจัดการเลือกปฏิบัติทางเชื้อชาติ สถิติจํานวนประชากรกลุ่มชาติพันธุ์ สถานะของคณะกรรมการสิทธิมนุษยชนแห่งชาติ การตรวจ DNA ในจชต. การยุยงให้เกิดความเกลียดชัง การเข้าถึงกระบวนการยุติธรรม การคุ้มครองนักปกป้องสิทธิมนุษยชน การทรมานและบังคับบุคคลให้สูญหาย เป็นต้น
จากนั้น ในเวลา ๑๘.๐๐ - ๒๑.๐๐ น. ปลัดกระทรวงยุติธรรม พร้อมทั้งคณะผู้แทนไทย ได้ประชุมหารือร่วมกันเพื่อทบทวนผลการนําเสนอรายงานประเทศฯ ในวันนี้ และเตรียมการซักซ้อมการนําเสนอรายงานประเทศฯ ในวันที่สองต่อไป
ทั้งนี้ สําหรับการนําเสนอรายงานประเทศฯ ด้วยวาจาต่อคณะกรรมการสหประชาชาติฯ มีกําหนดจัดขึ้น ระหว่างวันที่ ๒๒ - ๒๓ พฤศจิกายน ๒๕๖๔ ณ สํานักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
รัฐบาลไทย-ข่าวทำเนียบรัฐบาล-ครม. เคาะลดค่าธรรมเนียมโอนของธนาคารที่ดินเหลือ 0.01% ถึงปี 68 ช่วยเซฟเงินเกษตรกร - ผู้มีรายได้น้อย
วันจันทร์ที่ 18 กรกฎาคม 2565
ครม. เคาะลดค่าธรรมเนียมโอนของธนาคารที่ดินเหลือ 0.01% ถึงปี 68 ช่วยเซฟเงินเกษตรกร - ผู้มีรายได้น้อย
.....
ที่ประชุม ครม. (12 ก.ค. 65) อนุมัติร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ สําหรับการโอนและจํานองอสังหาริมทรัพย์ของสถาบันบริหารจัดการธนาคารที่ดิน (องค์การมหาชน) จาก 2% และ 1% เหลือเพียง 0.01% ตามราคาประเมิน โดยมีผลบังคับใช้ตั้งแต่วันถัดจากวันประกาศในราชกิจจานุเบกษาถึง 7 มิ.ย. 68
.
เป้าหมาย คือ ช่วยลดค่าใช้จ่ายการจดทะเบียนและทํานิติกรรมของประชาชน เพื่อการกระจายการถือครองที่ดินที่เป็นธรรมและยั่งยืน ให้รัฐสามารถนําที่ดินที่ไม่มีการใช้ประโยชน์มาบริหารจัดการอย่างเหมาะสม โดย 7 ปีที่ผ่านมา ได้กระจายการถือครองที่ดินให้เกษตรกรและผู้มีรายได้น้อยแล้วกว่า 5,000 ไร่ แก้ปัญหาที่ดินของเกษตรกรที่หลุดการจํานองและฝากขาย 3,000 ไร่ รวมถึงให้ชุมชนมีการจัดการที่ดินร่วมกันในรูปแบบโฉนดชุมชนอีกด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงรายงานความคืบหน้าโครงการวงแหวนรอบเมืองโคราช คืบหน้าแล้วกว่า 85%
วันจันทร์ที่ 25 กรกฎาคม 2565
กรมทางหลวงรายงานความคืบหน้าโครงการวงแหวนรอบเมืองโคราช คืบหน้าแล้วกว่า 85%
คาดแล้วเสร็จปี 2566 ช่วยแบ่งเบาการจราจรบนถนนมิตรภาพ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า สํานักก่อสร้างทางที่ 2 กรมทางหลวง (ทล.) ได้ดําเนินการก่อสร้างโครงการก่อสร้างทางหลวงหมายเลข 290 ถนนวงแหวนรอบเมืองนครราชสีมา ระยะทางทั้งหมด 110 กิโลเมตร ใกล้แล้วเสร็จ โดยมีความคืบหน้าแล้วร้อยละ 85 โดยที่ผ่านมา ทล. ได้เปิดให้ใช้เส้นทางวงแหวนด้านใต้บางส่วน ระยะทางรวม 29.22 กิโลเมตร ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ของภาคตะวันออกเฉียงเหนือ
โครงการก่อสร้างถนนวงแหวนรอบเมืองนครราชสีมา อยู่ในพื้นที่อําเภอปักธงชัย อําเภอเมืองนครราชสีมา และอําเภอโชคชัย จังหวัดนครราชสีมา รูปแบบเป็นถนนวงแหวนรอบเมืองที่มีขนาดใหญ่ และมีระยะทางยาวที่สุดในเขตพื้นที่ต่างจังหวัด ซึ่งถือเป็นถนนวงแหวนที่มีระยะทางยาวเป็นอันดับที่ 2 ของประเทศไทย รองมาจากถนนวงแหวนรอบนอกกรุงเทพฯ (ถนนกาญจนาภิเษก) จุดเริ่มต้นจากทางหลวงหมายเลข 2 (ถนนมิตรภาพ) ที่ กม. 126 บริเวณตําบลนากลาง อําเภอสูงเนิน ไปบรรจบทางหลวงแผ่นดินหมายเลข 304 (ถนนราชสีมา - กบินทร์บุรี) บริเวณตําบลไชยมงคล อําเภอเมืองนครราชสีมา โดยแบ่งการก่อสร้างออกเป็น 11 ตอน ได้แก่ ทิศเหนือ 4 ตอน (ระยะทางประมาณ 48 กิโลเมตร) ก่อสร้างแล้วเสร็จ 2 ตอน ที่เหลืออีก 2 ตอนอยู่ระหว่างดําเนินการก่อสร้าง และทิศใต้ 7 ตอน (ระยะทางประมาณ 62 กิโลเมตร) ก่อสร้างแล้วเสร็จ 2 ตอน ส่วนที่เหลืออีก 5 ตอน อยู่ระหว่างดําเนินการก่อสร้าง โดยตลอดแนวที่ถนนตัดผ่านนั้น พื้นที่ส่วนใหญ่เป็นที่ราบและพื้นที่เกษตรกรรม ทั้งนี้ ในปี 2549 ทล. ได้เริ่มก่อสร้างถนนวงแหวนรอบเมืองขึ้น เนื่องจากเป็นโครงการขนาดใหญ่จึงมีการแบ่งงานก่อสร้างออกเป็นช่วง ๆ เริ่มตั้งแต่ ทางหลวงหมายเลข 205 - ทางหลวงหมายเลข 224 ปัจจุบันยังเหลือการก่อสร้างอีกประมาณ 30 กิโลเมตร คิดเป็นร้อยละ 15 จากงบประมาณรวม 12,429 ล้านบาท ซึ่งคาดว่าจะแล้วเสร็จทั้งโครงการปี 2566
เมื่อดําเนินการก่อสร้างแล้วเสร็จ โครงการนี้จะเป็นเส้นทางที่สามารถระบายการจราจรที่คับคั่งบริเวณตัวเมืองนครราชสีมา รวมทั้งอํานวยความสะดวกให้ผู้ใช้เส้นทางและประชาชนในพื้นที่โดยรอบ ส่งเสริมศักยภาพทางด้านการคมนาคม การค้า การขนส่ง โดยรวมของภาคตะวันออกเฉียงเหนือ และสามารถรองรับการขยายตัวของผังเมืองรวมในอนาคต
นอกจากนี้ ทล. ขอความร่วมมือประชาชนผู้ใช้ทางปฏิบัติตามมาตรการ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง สามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ก.อุตฯ มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลธรรมศาสตร์เฉลิมพระเกียรติ
วันพฤหัสบดีที่ 24 มิถุนายน 2564
ก.อุตฯ มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลธรรมศาสตร์เฉลิมพระเกียรติ
ปลัดฯ กอบชัย มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลธรรมศาสตร์เฉลิมพระเกียรติ
วันนี้ (24 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม มอบ หน้ากากอนามัย N-95 จํานวน 20,000 ชิ้น เจลแอลกอฮอล์ 75% จํานวน 30 ลัง แอลกอฮอล์ จํานวน 10 ถัง ให้แก่โรงพยาบาลธรรมศาสตร์เฉลิมพระเกียรติ เพื่อใช้สําหรับการรองรับผู้ป่วยโควิด-19 โดยมี ศ.ดร.สุรพล นิติไกรพจน์ ประธานกรรมการบริหารโรงพยาบาลธรรมศาสตร์เฉลิมพระเกียรติ และรศ.นพ.พฤหัส ต่ออุดม ผู้อํานวยการโรงพยาบาลธรรมศาสตร์เฉลิมพระเกียรติ เป็นผู้รับมอบ ณ โรงพยาบาลธรรมศาสตร์เฉลิมพระเกียรติ รังสิต
รัฐบาลไทย-ข่าวทำเนียบรัฐบาล-บสย. ลงนามร่วมกับ 16 สถาบันการเงิน โครงการค้ำประกันสินเชื่อ Soft Loan Extra วงเงิน 90,000 ล้านบาท เพื่อช่วยเหลือผู้ประกอบการที่ได้รับสินเชื่อ Soft Loan เดิม
วันจันทร์ที่ 4 เมษายน 2565
บสย. ลงนามร่วมกับ 16 สถาบันการเงิน โครงการค้ําประกันสินเชื่อ Soft Loan Extra วงเงิน 90,000 ล้านบาท เพื่อช่วยเหลือผู้ประกอบการที่ได้รับสินเชื่อ Soft Loan เดิม
บสย. ร่วมลงนามบันทึกข้อตกลงความร่วมมือโครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ลบ. เพื่อช่วยเหลือผู้ประกอบการ SMEs กลุ่มลูกหนี้เดิม ที่มีสินเชื่อคงค้างตาม “พ.ร.ก. Soft Loan” ที่จะครบกําหนดชําระคืนปี 65
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นางวิเรขา สันตะพันธุ์ ผู้อํานวยการอาวุโสฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทย (ธปท.) นางสาวศากุน ลัมพสาระ ผู้แทนสํานักงานเศรษฐกิจการคลัง สํานักงานเศรษฐกิจการคลัง (สศค.) พร้อมด้วย ผู้บริหารระดับสูงจาก 16 สถาบันการเงิน ร่วมลงนามบันทึกข้อตกลงความร่วมมือ โครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท เพื่อช่วยเหลือผู้ประกอบการ SMEs กลุ่มลูกหนี้เดิม ที่มีสินเชื่อคงค้างตาม “พ.ร.ก. Soft Loan” (พระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 พ.ศ.2563) ที่จะครบกําหนดเวลาชําระคืนหนี้ในปี 2565 นี้ ให้สามารถมีสินเชื่อรองรับจากสถาบันการเงินต่อเนื่อง โดยมี บสย. เป็นผู้ค้ําประกัน เพื่อช่วยลดผลกระทบรักษาสภาพคล่องในการดําเนินธุรกิจของผู้ประกอบการ SMEs และช่วยพยุงการจ้างงาน โดยมีรายละเอียดโครงการค้ําประกันฯ ดังนี้
1) ชําระค่าธรรมเนียมการค้ําประกัน 2 ปีแรก เพียง 1% ต่อปี โดยรัฐชดเชยช่วยเหลือปีละ 0.75% (รวม 1.5%) และปีที่ 3 เป็นต้นไปชําระ 1.75% ต่อปี
2) ยกเว้นค่าดําเนินการค้ําประกันสําหรับผู้ประกอบการ SMEs
3) ระยะเวลาค้ําประกันสินเชื่อสูงสุดถึง 8 ปี
บสย. เปิดรับคําขอค้ําประกันสินเชื่อ ตั้งแต่บัดนี้เป็นต้นไป จนถึงวันที่ 31 ธันวาคม 2566 โดยผู้ประกอบการสามารถรับคําปรึกษาฟรี ที่ศูนย์ที่ปรึกษาทางการเงิน บสย. (F.A.Center) โทร 02-890-9999 ในวัน-เวลาราชการ หรือ Line@doctor.tcg
รัฐบาลไทย-ข่าวทำเนียบรัฐบาล-รัฐบาลเชิญชวน “แรงงานที่ไปทำงานต่างประเทศ” สร้างหลักประกันชีวิต ด้วยการเป็นสมาชิกกองทุนฯ เพื่อสิทธิประโยชน์ตามกฎหมาย
วันจันทร์ที่ 7 มีนาคม 2565
รัฐบาลเชิญชวน “แรงงานที่ไปทํางานต่างประเทศ” สร้างหลักประกันชีวิต ด้วยการเป็นสมาชิกกองทุนฯ เพื่อสิทธิประโยชน์ตามกฎหมาย
.....
รัฐบาลขอเชิญชวนแรงงานที่กําลังจะเดินทางไปทํางานต่างประเทศ “เข้าเป็นสมาชิก” และนําส่งเงินเข้าสมทบกองทุนเพื่อช่วยเหลือคนหางานไปทํางานในต่างประเทศ
.
การเข้าเป็นสมาชิกกองทุนฯ นั้น จะเป็นหลักประกันว่า “แรงงานไทย” จะได้รับสิทธิประโยชน์ตามกฎหมาย ในกรณีเกิดเหตุฉุกเฉินขึ้นระหว่างที่ทํางานอยู่ต่างประเทศ ไม่ว่าจะเป็นกรณีเจ็บป่วย เสียชีวิต หรือแม้แต่การได้รับผลกระทบจากสงคราม
.
โดยสามารถสมัครได้ทั้งกรณีไปทํางานโดยบริษัทจัดหางานเป็นผู้จัดส่ง กรมการจัดหางานเป็นผู้จัดส่ง และเดินทางไปทํางานต่างประเทศด้วยตนเอง พร้อมนําส่งเงินสมทบก่อนออกเดินทางไปทํางานต่างประเทศที่กรมการจัดหางานหรือสํานักงานจัดหางานจังหวัดทุกจังหวัด
.
มีอัตราเงินนําส่งแบ่งเป็น 3 กลุ่ม ดังนี้
.
1. 500 บาท สําหรับเดินทางไปทํางานในทวีปยุโรป ทวีปอเมริกาเหนือ ทวีปออสเตรเลีย ญี่ปุ่น ไต้หวัน เกาหลีใต้
.
2. 400 บาท สําหรับเดินทางไปทํางานประเทศบรูไน กาตาร์ คูเวต บาห์เรน โอมาน อิสราเอล ซาอุดีอาระเบีย โมร็อคโก จอร์แดน สหรัฐอาหรับเอมิเรตส์ จิบูตี ตูนีเซีย ซูดาน โซมาลี แอลจีเรีย เลบานอน ลิเบีย สิงคโปร์ ซีเรีย เยเมน อียิปต์ อิรัก มอริเตเนีย อิหร่าน และฮ่องกง
.
3. 300 บาท ประเทศอื่น ๆ นอกจากประเทศในกลุ่มที่ 1 และ 2
.
อ่านเพิ่มเติม คลิกhttps://www.thaigov.go.th/news/contents/details/52241
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัด ภานุวัฒน์ฯ ร่วมหารือกับ Association for Overseas Technical Cooperation and Sustainable Partnerships (AOTS)
วันจันทร์ที่ 25 กรกฎาคม 2565
รองปลัด ภานุวัฒน์ฯ ร่วมหารือกับ Association for Overseas Technical Cooperation and Sustainable Partnerships (AOTS)
รองปลัด ภานุวัฒน์ฯ ร่วมหารือกับ Association for Overseas Technical Cooperation and Sustainable Partnerships (AOTS)
วันนี้ (22 กรกฎาคม 2565) นายภานุวัฒน์ ตริยางกูรศรี ร่วมหารือกับ นายโทดะ ฮิเดโนบุ ผู้จัดการอาวุโส Association for Overseas Technical Cooperation and Sustainable Partnerships (AOTS) เกี่ยวกับแนวทางความร่วมมือด้านยานยนต์ แบตเตอร์รี่ และระบบรีไซเคิล รวมทั้งรับฟังการนําเสนอโครงการ Green Leap-Frog: "Automotive (incl. xEV) Recycling System" เพื่อบรรลุการพัฒนาเศรษฐกิจที่ยั่งยืนในประเทศ ตามกรอบแนวคิด BCG Model ของประเทศไทย โดยมีคณะผู้แทนจากประเทศญี่ปุ่น และเจ้าหน้าที่กระทรวงอุตสาหกรรมที่เกี่ยวข้อง เข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัด สธ.แนะฉีดวัคซีนเข็มกระตุ้นเพิ่มภูมิคุ้มกันสู้เชื้อ BA.4/BA.5 เตรียมหารือฉีดกลุ่มเด็ก 6 เดือนขึ้นไป หากผ่านอนุมัติ อย.
วันจันทร์ที่ 27 มิถุนายน 2565
ปลัด สธ.แนะฉีดวัคซีนเข็มกระตุ้นเพิ่มภูมิคุ้มกันสู้เชื้อ BA.4/BA.5 เตรียมหารือฉีดกลุ่มเด็ก 6 เดือนขึ้นไป หากผ่านอนุมัติ อย.
ปลัดกระทรวงสาธารณสุข แจงยังไม่มีข้อมูลที่ชัดเจนว่าโควิดสายพันธุ์โอมิครอน BA.4/BA.5 แพร่เร็วและรุนแรงขึ้น แต่การฉีดวัคซีนเข็มกระตุ้นจะช่วยเพิ่มภูมิคุ้มกันได้ โดยหลังเข็ม 3 สามารถฉีดได้ทุก 4 เดือน คาดประเทศไทยสามารถพ้นการระบาดใหญ่ตามแผนที่กําหนด
ปลัดกระทรวงสาธารณสุข แจงยังไม่มีข้อมูลที่ชัดเจนว่าโควิดสายพันธุ์โอมิครอนBA.4/BA.5 แพร่เร็วและรุนแรงขึ้น แต่การฉีดวัคซีนเข็มกระตุ้นจะช่วยเพิ่มภูมิคุ้มกันได้ โดยหลังเข็ม 3 สามารถฉีดได้ทุก 4 เดือนคาดประเทศไทยสามารถพ้นการระบาดใหญ่ตามแผนที่กําหนด แต่อาจพบการระบาดเป็นคลัสเตอร์ได้และอยู่ในการควบคุมเตรียมหารือเรื่องการฉีดวัคซีนในเด็กกลุ่มอายุ 6 เดือน - 5 ปี หากผ่านการอนุมัติจาก อย.
วันนี้ (27 มิถุนายน 2565) ที่โรงแรมแกรนด์ ริชมอนด์ จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงเชื้อโควิด 19 สายพันธุ์โอมิครอนBA.4/BA.5 ว่า 2 สายพันธุ์ย่อยนี้ กรมวิทยาศาสตร์การแพทย์มีระบบเฝ้าระวังสายพันธุ์ และพบตั้งแต่ช่วงเดือนเมษายน 2565 ที่ผ่านมา ซึ่งประเด็นที่กังวลว่าโรคจะแพร่เร็วจนไม่สามารถควบคุมได้นั้น พบว่าในสหรัฐอเมริกาและอังกฤษสายพันธุ์BA.4/BA.5 แพร่เร็วกว่าโอมิครอนสายพันธุ์ดั้งเดิม 1.3-1.4 เท่า แต่ประเทศอื่นในยุโรปยังพบว่าแพร่ได้น้อยกว่า ดังนั้น เรื่องความเร็วในการแพร่เชื้อจึงยังไม่มีความชัดเจน ส่วนในประเทศไทย จากการส่งตรวจสายพันธุ์ยังพบสัดส่วนในคนต่างชาติมากกว่าคนไทย และจากการเฝ้าระวังเรื่องการทําให้เกิดอาการรุนแรงจนต้องเข้าโรงพยาบาลมากขึ้น ขณะนี้ยังไม่พบว่ามีลักษณะเช่นนั้น
“สิ่งสําคัญคือ พบว่าBA.4/BA.5 ทําให้ภูมิต้านทานเชื้อลดลงบ้าง จึงแนะนําให้มีการฉีดวัคซีนเข็มกระตุ้นเพิ่มโดยผู้ที่ฉีด 3 เข็มแล้ว หากถึงระยะเวลาที่แนะนํา คือ 4 เดือน ควรมาฉีดกระตุ้นซ้ํา เพราะมีข้อมูลในต่างประเทศว่าผู้ป่วยจากสายพันธุ์BA.4/BA.5 ถ้าได้รับวัคซีนเข็มกระตุ้นอาการจะน้อยกว่าคนที่ไม่ได้ฉีด ซึ่งชัดเจนว่าวัคซีนยังได้ผลในการป้องกันอาการหนักและเสียชีวิต” นายแพทย์เกียรติภูมิกล่าว
นายแพทย์เกียรติภูมิกล่าวต่อว่า ส่วนการขับเคลื่อนโรคโควิด 19 สู่ระยะหลังการระบาดใหญ่ (Post-Pandemic)หลังวันที่ 1 กรกฎาคม 2565 คาดว่าจะเป็นไปตามแผน ซึ่งประเด็นสําคัญคือ การระบาดใหญ่ในประเทศไทยคงไม่มีแล้วโรคลดความรุนแรงลง และระบบสาธารณสุขรองรับได้ ไม่ใช่ว่าจะไม่มีโรคเกิดขึ้น แต่อาจมีเป็นคลัสเตอร์ขึ้นมาบ้างแล้วลดลงไป ทั้งหมดจะอยู่ภายใต้การควบคุม ได้รับการดูแลอย่างเหมาะสม มีระบบเฝ้าระวังและเตรียมการรักษาพยาบาลสําหรับผู้ป่วยหนักและใส่ท่อช่วยหายใจ รวมถึงยังต้องฉีดวัคซีนในกลุ่มผู้สูงอายุและมีโรคเรื้อรัง ซึ่งยังเป็นกลุ่มเสี่ยงติดเชื้อและเสียชีวิตที่สําคัญ โดยขณะนี้สามารถฉีดวัคซีนโควิด 19 สะสมเกือบ 140 ล้านโดสแล้ว มีประชาชนได้ฉีดเข็มแรก 60 ล้านคน ส่วนกลุ่มเด็กอายุ 6 เดือนถึง 5 ปี อย.สหรัฐอเมริกาอนุญาตให้ฉีดได้แล้วในประเทศไทยหากได้รับการอนุมัติจาก อย. ไทยแล้ว จะมีการหารือถึงเวลาและรูปแบบการฉีดที่เหมาะสมต่อไป
******************************************** 27 มิถุนายน 2565
รัฐบาลไทย-ข่าวทำเนียบรัฐบาล-โฆษกรัฐบาลชี้ ผู้ว่า กทม. ออกประกาศต่อยอด พ.ร.บ. การชุมนุมฯ ปี 58 ดีแล้ว แนะบูรณาการ สตช. ดำเนินการเพื่อความสงบเรียบร้อย วอนผู้ชุมนุมปฏิบัติตามกฎหมาย ไม่ละเมิดสิทธิผู้อื่น
วันเสาร์ที่ 25 มิถุนายน 2565
โฆษกรัฐบาลชี้ ผู้ว่า กทม. ออกประกาศต่อยอด พ.ร.บ. การชุมนุมฯ ปี 58 ดีแล้ว แนะบูรณาการ สตช. ดําเนินการเพื่อความสงบเรียบร้อย วอนผู้ชุมนุมปฏิบัติตามกฎหมาย ไม่ละเมิดสิทธิผู้อื่น
โฆษกรัฐบาลชี้ ผู้ว่า กทม. ออกประกาศต่อยอด พ.ร.บ. การชุมนุมฯ ปี 58 ดีแล้ว แนะบูรณาการ สตช. ดําเนินการเพื่อความสงบเรียบร้อย วอนผู้ชุมนุมปฏิบัติตามกฎหมาย ไม่ละเมิดสิทธิผู้อื่น
วันนี้ (25 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายชัชชาติ สิทธิพันธุ์ ผู้ว่าราชการกรุงเทพมหานคร ออกประกาศเรื่องจัดให้มีสถานที่เพื่อใช้สําหรับการชุมนุมสาธารณะ ว่า ถือเป็นเรื่องดีที่ กทม. ออกกฎกติกาเพื่อดูแลการชุมนุมให้เป็นไปด้วยความสงบเรียบร้อย ไม่กระทบต่อสิทธิเสรีภาพของประชาชนทั่วไป ซึ่งเป็นการต่อยอดจาก พ.ร.บ.การชุมนุมสาธารณะ พ.ศ. 2558 ที่รัฐบาลพลเอก ประยุทธ์ จันทร์โอชา นายกรัฐมนตรีในขณะนั้น เห็นถึงความสําคัญจึงได้เสนอและตรากฎหมายเป็นครั้งแรกเพื่อกําหนดหลักเกณฑ์การชุมนุมให้ชัดเจนและสอดคล้องกับกติการะหว่างประเทศว่าด้วยสิทธิพลเมืองและสิทธิทางการเมือง เช่น กําหนดพื้นที่ชุมนุมและขั้นตอนการปฏิบัติต่าง ๆ พร้อมทั้งย้ํามาเสมอว่าการจัดการชุมนุมถือเป็นสิทธิที่ทําได้แต่ต้องไม่ละเมิดผู้อื่นจนเกิดความเดือดร้อน สิ่งนี้ถือเป็นหลักสากลเหมือนกันทุกประเทศ
“หัวใจสําคัญของเรื่องนี้คือการปฏิบัติตามกฎหมาย หากผู้ชุมนุมเคารพกฎหมายและให้ความร่วมมือกับเจ้าหน้าที่ ดังนั้นไม่ว่าจะเป็นกฎหมายระดับชาติหรือท้องถิ่น ก็เชื่อว่าทุกอย่างจะเป็นไปด้วยดี แต่จากเหตุการณ์หลายครั้งที่ผ่านมามักมีการฝ่าฝืนกฎหมายและใช้ความรุนแรงก่อความไม่สงบเจ้าหน้าที่จึงต้องปฏิบัติตามหน้าที่เพื่อบังคับใช้กฎหมายระงับยับยั้งไม่ให้เกิดผลกระทบต่อสังคมส่วนรวม ทั้งนี้ประกาศของ กทม. ดังกล่าว เป็นการกําหนดหลักเกณฑ์ในการอํานวยความสะดวกและจัดพื้นที่การชุมนุมให้เหมาะสม จึงขอความร่วมมือผู้ที่ประสงค์จะจัดการชุมนุมในพื้นที่ กทม. ปฏิบัติตามประกาศนี้อย่างเคร่งครัด อย่างไรก็ตามตนมองว่าผู้ว่าราชการกรุงเทพมหานครดําเนินการในเรื่องนี้ก็ดีแล้วและขอให้ กทม. บูรณาการทํางานร่วมกับ สตช. และหน่วยงานที่เกี่ยวข้อง เพื่อให้การชุมนุมแต่ละครั้งเป็นไปด้วยความสงบเรียบร้อย” นายธนกร กล่าว
....................
รัฐบาลไทย-ข่าวทำเนียบรัฐบาล-บีโอไอหารือเพื่อส่งเสริมการลงทุนจากเกาหลีใต้
วันพฤหัสบดีที่ 3 มีนาคม 2565
บีโอไอหารือเพื่อส่งเสริมการลงทุนจากเกาหลีใต้
บีโอไอหารือเพื่อส่งเสริมการลงทุนจากเกาหลีใต้
นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นางสาวรัชนี วัฒนวิศิษฏพร ผู้อํานวยการกองส่งเสริมการลงทุนจากต่างประเทศ ได้ให้การต้อนรับ Mr. Kim Hyun Tae, Director-General, KOTRA Bangkok ซึ่งเป็นหน่วยงานส่งเสริมการค้าการลงทุนของรัฐบาลเกาหลีประจําประเทศไทย และ Ms. Lee, Jungju, Commercial Attache สถานเอกอัครราชทูตสาธารณรัฐเกาหลีประจําประเทศไทย พร้อมคณะ โดยได้ร่วมหารือถึงแนวทางการส่งเสริมการลงทุนจากเกาหลีใต้ รวมทั้งการทํางานร่วมกันที่จะผลักดันให้เกิดการลงทุนจากเกาหลีใต้ในอนาคต